text: Tveir fyrrverandi løgreglumenn fingu mikudagin ávikavíst trý ár og hálvtfjórða ár í fongsul fyri ikki at hava hjálpt George Floyd, tá hann varð hildin niðri av starvsfelaga teirra, Derek Chauvin undir einari handtøku í Minneapolis fyri tveimum árum síðani
text: #000002
text: Mikudagin vórðu tveir fyrrverandi løgreglumenn í amerikanska býnum Minneapolis dømdir fleiri ára fongsulsrevsing fyri leiklut teirra í drápinum á litta mannin George Floyd í mai 2020.
text: #000004
text: 28 ára gamli J. Alexander Kueng hevur fingið trý ára fongsulsrevsing, meðan 36 ára gamli Tou Thau fær hálvt fjórða ár.
text: #000005
text: Teir báðir eru dømdir fyri ikki at hava hjálpt George Floyd, tá løgreglumaðurin Derek Chauvin trýsti knæið móti hálsinum á honum í níggju minuttir. Teir vórðu i februar funnir sekir í at gera seg inn á borgararættindini hjá Floyd, og tað er dómurin, sum kom mikudagin, skrivar Ritzau.
text: #000006
text: Derek Chauvin varð í februar dømdur 20 ár og fimm mánaðir í fongsul fyri at hava gjørt seg inn á rættindini hjá George Floyd. Frammanundan hevði hann fingið 22,5 ár fyri drápið.
text: #000007
text: Tað var í mai 2020, at løgreglufólkini vórðu boðsendir til ein handil í Minneapolis í statinum Minnesota. Tá royndu tey at taka George Floyd til avhoyringar, tí hann var undir illgruna fyri at hava brúkt ein falskan 20-dollaraseðil til at keypa sigarettir við.
text: #000008
text: Sambært ákæranum áttu hini trý løgreglufólkini, sum stóðu og hugdu at, at vita, at teir høvdu skyldu at leggja seg uppí og royna at bjarga lívinum á Floyd.
text: #000010
text: Søgulig hús í Vestmanna sett til sølu
text: #000016
text: Myndir: Hátíðarhildu 50 ár við Velbastaðvegin
text: #000019